Държавен вестник, бр. 47, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  47
Характерно за страната е концентрирането на научния потенциал до голяма степен в сто­
лицата, което не е в съответствие с политиката за балансирано регионално развитие. Важна 
стъпка в стимулирането на регионалното развитие на научните изследвания ще е създаването 
на значими регионални научни центрове с насоченост към приложни изследвания и притежа­
ващи критична маса от учени, които ще служат за ядро на развитие на научните изследвания 
по региони. 
Мерки
3.5.1. Разработване от МОН и изпълнение на целеви схеми за повишаване квалификацията на 
учените в съществуващи или новосъздадени регионални научни центрове във водещите научни 
центрове в страната в съответната научна област.
3.5.2. Регламентиране създаването на стратегически партньорства между регионални научни 
центрове и водещи научни центрове в страната за съвместни научни изследвания, съвместни 
докторантури или постдокторантури, провеждане на място на специализирани курсове за по­
вишаване на квалификацията и др.
3.5.3. Стимулиране на по-балансирано регионално разпределение на научния потенциал чрез 
предоставяне на преференции от страна на съответните областни управи или общини чрез 
техните бюджети или включени като мерки в техните стратегически документи (в това число и 
Иновационните регионални стратегии за интелигентна специализация и Интегрираните планове 
за градско възстановяване и развитие).
4.5. Политика за развитие на съвременна научна инфраструктура
Наличието на съвременна научната инфраструктура e необходимо условие за провеждане 
на висококачествена изследователска дейност. Модерната инфраструктура допринася и за за­
държане на висококвалифицирани кадри в страната и привличане на млади учени и стимули­
ра международното научно сътрудничество. Принципно нов елемент в националната научна 
инфраструктура и националната система за научни изследвания, определен в Националната 
програма за реформи за настоящия програмен период и ИСИС, е изграждането и развитието 
на съвременни научни комплекси, които да концентрират научния потенциал в приоритетните 
области на ИСИС. Тези комплекси, в съответствие със специфичните цели, които следват, са 
Центрове за върхови постижения (ЦВП), Центрове за компетентност (ЦК) и Регионални научни 
центрове (РНЦ). Създаването и първоначалното развитие на тези центрове ще бъде осъществено 
с финансиране от ОП НОИР. Мащабът на инвестициите в инфраструктурата на тези центрове 
надвишава значително средствата, които са били инвестирани в научна инфраструктура през 
последните 25 години, и осигуряването на ефективното и пълноценното им използване е се­
риозно предизвикателство пред ръководствата на центровете, научната общност, държавните 
и местните органи и бизнеса.
Националната пътна карта за научна инфраструктура е инструментът, с който държавата 
подпомага развитието на уникална за страната инфраструктура. В настоящата стратегия е пред­
видено финансиране от ОП НОИР и от държавния бюджет на инфраструктурата, включена в 
пътната карта, както и участие в европейски научни инфраструктури. 
Съществен компонент от политиката за развитие на научната инфраструктура е нейното 
ефективно използване, поддържане и обновяване на наличната апаратура. От една страна, 
това е свързано с правила за достъп и условия за ефективно използване на апаратурата (по-
специално на уникална за страната и на скъпа апаратура) от учени от организацията, учени 
и/или фирми от страната или от чужбина, включително и срещу регламентирано заплащане 
за използването, ако е приложимо. От друга страна, ефективното използване, поддържане и 
обновяване на апаратурата изисква текущо финансиране, което ще бъде осигурено от различни 
източници: стопанска дейност в ограничен обхват, научни проекти и програми в рамките на 
мерките от следващите политики от настоящата стратегия, а също чрез специфична програма 
за ефективно използване на научната апаратура. 
Освен съвременната научна апаратура за провеждане на научни изследвания на високо ниво 
са необходими и съвременни условия за провеждане на изследванията, включително сграден 
фонд, лаборатории, библиотеки, работни помещения, стандартна и специализирана апаратура 
и оборудване (извън тази в пътната карта), интернет достъп до световни бази данни и др. За­
това една от специфичните цели на стратегията, свързани с тази политика, е осигуряването на 
такива условия. Основният източник на финансиране за осъвременяване на сградния фонд и 
други ремонтни дейности е целево повишаване на субсидията от държавния бюджет за науч­
ните организации и висшите училища, която да осигури постепенно обновяване на съществу­
ващата материална база и работните условия. За такива дейности могат да бъдат използвани 
и средства от ОП „Регионално развитие“, ако такива бъдат предвидени за този или за следващ 
програмен период.